RCL พุ่งเกือบ 8% โบรกฯเชียร์ “ซื้อ” ชูเป้า 11 บ. หลังผลงานฟื้นต่อเนื่อง
RCL พุ่งเกือบ 8% โบรกฯเชียร์ "ซื้อ" ชูเป้า 11 บ. หลังผลงานฟื้นต่อเนื่อง โดยล่าสุด ณ เวลา 14.57 น. ราคาอยู่ที่ระดับ 9.05 บาท บวก 0.65 บาท หรือ 7.74% สูงสุดที่ 9.05 บาท ต่ำสุดที่ 8.45 บาท มูลค่าซื้อขาย 81.50 ล้านบาท 
24 พ.ย. 2560

ผู้สื่อข่าวรายงานว่า บริษัท อาร์ ซี แอล จำกัด (มหาชน) หรือ RCL ล่าสุด ณ เวลา 14.57 น. ราคาอยู่ที่ระดับ 9.05 บาท บวก 0.65 บาท หรือ 7.74% สูงสุดที่ 9.05 บาท ต่ำสุดที่ 8.45 บาท มูลค่าซื้อขาย 81.50 ล้านบาท ขณะที่ดัชนีตลาดหุ้นไทยโดยรวมลบ 0.80%

ด้าน บล.ฟิลลิป ระบุในบทวิเคราะห์ (13 พ.ย.) แนะนำ “ซื้อ” ให้ราคาเป้าหมาย 11 บาท/หุ้น แม้อุตสาหกรรมขนส่งค่อนข้างผันผวน แต่ก็อยู่ในช่วง uptrend หนุนให้ผลประกอบการของ RCL ดีขึ้น ปรับคาดการณ์ในปี 2560 เป็นกำไร 436 ล้านบาท หลังฟื้นตัวได้แข็งแกร่ง 2 ไตรมาสติดกัน และคาดปี 2561 จะมีกำไรที่ 603 ล้านบาท
โดยยังมองทั้งปริมาณและค่าระวางยังฟื้นตัวต่อเนื่อง ปรับการอิง P/Bเป็นค่าเฉลี่ยสูงสุด 3 ปีที่ 0.9 เท่า
ขณะที่ไตรมาส 4/60 ยังมีทิศทางที่ดีทั้งจาก highseasonและดัชนีค่าระวางเรือคอนเทนเนอร์ (SCFI) เริ่มฟื้นตัว:โดยปกติไตรมาส 4/60 จะเป็น highseason ก่อนหยุดในช่วงปลายปี ในขณะที่เศรษฐกิจในภูมิภาคยังขยายตัว และการแข่งขันที่ลดลงจากผู้เล่นรายใหญ่ลดจำนวนลงจากการควบรวมกิจการ ทำให้ค่าระวางเรือมีเสถียรภาพมากขึ้น
อีกทั้งดัชนีค่าระวางเรือคอนเทนเนอร์ SCFI เริ่มฟื้นตัวจากไตรมาส 3/60คาดจะหนุนเป็นทั้งปริมาณการขนส่งและค่าระวางเรือของ RCLให้ดีขึ้นจากช่วงเดียวกันเมื่อปีก่อน